open-index/open-wikipedia-markdown huggingface dataset:
Kauppis-Heikin koulu

**Kauppis-Heikin koulu** on suomenkielinen alakoulu (luokka-asteet 1–6) Iisalmen kaupungissa Pohjois-Savossa.  Vuonna 2018 Kauppis-Heikin koulua kävi yhteensä 123 peruskoululaista. Lisäksi samassa rakennuksessa annetaan esiopetusta noin 20 lapselle.

Alkuperäinen Kauppis-Heikin koulu valmistui vuonna 1967. Se purettiin vuosina 2015–2016 muun muassa rakennuksen sisäilmaongelmien vuoksi. Tilalle nousi hirsirunkoinen uudisrakennus vuosina 2016−2017. Rakennuksen sisäpihalla on Antti Immosen veistos Geopardi ja Platon (2017).

Kauppis-Heikin koulu on toiminut Iisalmen eteläosien äänestyspaikkana (äänestysalue 001). 


Kauppis-Heikin koulu - Peltosalmentie 11, Peltosalmi - Iisalmi - 2.jpg|Kauppis-Heikin koulu on puurakenteinen alakoulu Iisalmessa.
Kauppis-Heikin koulu - Peltosalmentie 11, Peltosalmi - Iisalmi - 3.jpg|Kauppis-Heikin koulun pihalla voi pelata esimerkiksi pöytätennistä.

## Lähteet

## Aiheesta muualla
*Palveluhaku: Kauppis-Heikin koulu (iisalmi.fi)
*By Iisalmi - Kauppis-Heikin hirsikoulu (koulun esittelyvideo, 19.8.2018)
*Kauppis-Heikin koulu, a suburban school in Peltosalmi (video aiemmasta Kauppis-Heikin koulusta) (youtube.com)
*Sari Penttinen (5.1.2018) Iisalmelaisen esikoululaisen aamu alkaa puoli kuudelta – koulukyytiin on ehdittävä puoli seitsemäksi (maaseuduntulevaisuus.fi)
Kyösti Alho

**Gustaf (Kyösti) Emil Alho** (23. maaliskuuta 1875 Asikkala – 20. helmikuuta 1962 Pori) oli suomalainen urkutaiteilija ja dir. mus. Hänen esiintymisuransa kesti vuosisadan vaihteesta aina 1950-luvulle saakka. 

Maanviljelijäperheeseen syntynyt Alho valmistui Helsingin lukkari-urkurikoulusta 1898 ja Helsingin musiikkiopistosta 1903, jonka jälkeen hän opiskeli Leipzigin konservatoriossa 1907–1908. Alho suoritti myös yksityistutkinnot André Pirrolle ja Marco Enrico Bossille sekä teki opintomatkan Pariisiin, jossa hänen opettajanaan toimi Joseph Bonnet. Hän työskenteli vt. urkurina 1903 Helsingin Nikolainkirkossa ja Saksalaisessa kirkossa sekä 1904–1905 Joensuussa. Vuosina 1905–1909 Alho toimi Mikkelin ja vuodesta 1910 lähtien Porin kaupunki- ja maaseurakuntien kanttori-urkurina. Hän oli myös musiikinopettajana Mikkelin yhteiskoulussa, Mikkelin tyttökoulussa ja Porin tyttölyseossa.

Alho toimi muun muassa Helsingin Ev. Lut Nuorten Kuoron (nyk. Helsingin evankelinen kuoro), Porin Soitannollisen Seuran orkesterin sekä 1924 perustamansa Porin kirkkokuoron johtajana Vuonna 1931 hän oli elvyttämässä Porin kansankonservatorion toimintaa, ja oli sen johtajana vuoteen 1961 saakka.

Alhon toinen puoliso oli Greta Maria Thurman, jonka isä oli pankinjohtaja Janne Thurman. Alho kuoli 86-vuotiaana tapaturmaisesti ollessaan matkalla Porin kaupunginorkesterin konserttiin.

## Lähteet
Hernejärven koulu

**Hernejärven  koulu** on suomenkielinen alakoulu (luokka-asteet 1–6) Iisalmen kaupungin itäosissa Niuvankylässä Pohjois-Savossa.  Vuonna 2018 Hernejärven koulua kävi yhteensä 51 peruskoululaista. 

Koululle on melko äskettäin rakennettu lisärakennus (liikuntahalli), mutta Iisalmen kaupunki on lykännyt suunnitelmissa ollutta koulun uudisrakennusta vuosilla.

Maanteitse noin 20 kilometriä Iisalmen keskustasta itään, Hernejärven kylällä sijaitseva Hernejärven koulu on toiminut Iisalmen itäosien äänestyspaikkana (äänestysalue 002 Hernejärvi). 

## Lähteet

## Aiheesta muualla
*Palveluhaku: Hernejärven koulu (iisalmi.fi)
*Hernejärven kylä (iisalmi.fi)
Henry Grey (poliitikko)

**Henry George Grey, 3. jaarli Grey** (1806&ndash;1845 **varakreivi Howick**, 28. joulukuuta 1802 &ndash; 9. lokakuuta 1894) oli brittiläinen whig-poliitikko ja aatelinen. Hän toimi Yhdistyneen kuningaskunnan sota- ja siirtomaaministerinä vuodet 1846&ndash;1852.

Henry Grey syntyi Howickissa Northumberlandissä 28. joulukuuta 1802. Hänen isänsä oli poliitikko Charles Grey, joka toimi Yhdistyneen kuningaskunnan pääministerinä vuodet 1830&ndash;1834. Nuorempi Grey toimi isänsä hallituksessa siirtomaaministeriön alivaltiosihteerinä.

Ministeriytensä jälkeen Grey ei enää toiminut yhdessäkään virassa. Hän kuoli Howickissa 91-vuotiaana 9. lokakuuta 1894. Häntä seurasi jaarli Greynä hänen veljenpoikansa Albert Grey.

## Kunnianosoitukset ja arvonimet

Greystä tehtiin Privy Councilin jäsen vuonna 1835. Vuonna 1863 hänestä tuli Sukkanauharitarikunnan jäsen ja vuonna 1869 Order of St Michael and St George -ritarikunnan jäsen arvolla *Knight Grand Cross*.

## Lähteet
Optimaalinen valuutta-alue

**Optimaalinen valuutta-alue** on taloustieteessä maantieteellinen alue, jonka laajentaminen tai pienentäminen aiheuttaisi enemmän haittaa kuin hyötyä, kun käytössä on yksi valuutta.
**Optimaalisen valuutta-alueen teoria** määrittelee optimaaliset olosuhteet valuutta-alueiden fuusioille tai uusien valuutta-alueiden luomiselle. Teorian Kehitti Robert Mundell vuonna 1961. Optimaalisen valuutta-alueen kriteerit ovat seuraavat:

# **Symmetriset shokit**: Alueen taloudet kokevat samankaltaisia taloudellisia shokkeja, mikä mahdollistaa yhteisen rahapolitiikan tehokkaan toiminnan. Symmetriset shokit tarkoittavat, että taloudelliset häiriöt vaikuttavat samalla tavalla kaikkiin alueen osiin, jolloin yhteinen rahapolitiikka voi vastata näihin shokkeihin yhtenäisellä tavalla.
# **Työvoiman liikkuvuus**: Korkea työvoiman liikkuvuus alueen sisällä auttaa sopeutumaan taloudellisiin muutoksiin. Jos työttömyys kasvaa yhdessä osassa aluetta, työntekijät voivat helposti muuttaa toiseen osaan, missä on työvoimapulaa. Tämä joustavuus vähentää tarvetta paikallisille valuutan devalvaatioille tai rahapolitiikan muutoksille.
# **Palkka- ja hintajoustot**: Palkkojen ja hintojen joustavuus auttaa alueen talouksia sopeutumaan taloudellisiin häiriöihin ilman valuuttakurssien muutoksia. Joustavat palkat ja hinnat voivat mukautua kysynnän ja tarjonnan muutoksiin, mikä stabiloi taloutta.
# **Finanssipoliittinen integraatio**: Yhteinen tai hyvin koordinoitu finanssipolitiikka auttaa tasoittamaan alueellisia taloudellisia eroja. Finanssipoliittinen integraatio voi tarjota taloudellista tukea alueilta, joilla on taloudellisia vaikeuksia, ja näin tukea koko valuutta-alueen vakautta.
# **Taloudellinen avoimuus**: Korkea aste taloudellista integraatiota ja avoimuutta alueen maiden välillä helpottaa yhteisen valuutan toimivuutta. Vapaakauppa ja taloudellinen yhteistyö vähentävät valuuttakurssien tarvetta ja edistävät taloudellista kasvua.

## Lähteet
Swamp Thing – mies suolta

***Swamp Thing – mies suolta*** () on Wes Cravenin ohjaama yhdysvaltalainen elokuva vuodelta 1982. Elokuva pohjautuu DC Comicsin luomaan sarjakuvahahmoon Rämeen olento. Elokuvassa seurataan luonnontieteilijä Alec Hollandin (Ray Wise) tarinaa ja tämän muutosta Rämeen olennoksi (Dick Durock) sabotööri Anton Arcanen (Louis Jourdan) toimesta. Rämeen olennon tarkoituksena on auttaa elokuvassa Alice Cablea (Adrienne Barbeau) ja taistella Arcanea vastaan. 

## Näyttelijät

## Tuotanto
Elokuvan kohtaukset kuvattiin Charlestonissa, ja Wes Cravenin oli tyytyväinen tuotokseensa, jonka oli saanut tehtyä ajoissa kahdella ja puolella miljoonalla dollarilla.

## Vastaanotto
*Swamp Thing* sai kriitikoilta sekalaiset arvostelut. Verkkosivusto Rotten Tomatoes antoi elokuvalle tuoreusarvosanan 67&nbsp;% Kriitikko Roger Ebert antoi elokuvalle kolme tähteä neljästä.

Verkkolehti PopMattersin toimittajan J.C. Maçek III:n arvostelun mukaan "Vaikka tämä elokuva on hauskaa katsottavaa (ja usein onkin), on kuitenkin tasapuolisesti usein myös vaikeaa olla huomioimatta, että Swamp Thing on äärimmillään kumipukuhirviöelokuva."

## Perintö
Jatko-osa *[[The Return of Swamp Thing]]* julkaistiin vuonna 1989. Elokuvassa esiintynyt Heather Locklear palkittiin Razzie-palkinnolla luokassa *Huonoin naispääosan näyttelijä*.

Vuosina 1990–1993 USA Network esitti *[[Swamp Thing (vuoden 1990 televisiosarja)|Swamp Thing]]* -televisiosarjaa.

Rämeen olennosta tehtiin myös piirrossarja vuonna 1991.

DC Universe esitti kymmenosaisen ''Swamp Thing'' -televisiosarjan vuonna 2019.

## Lähteet

## Aiheesta muualla
*
Alicja Szemplińska

**Alicja Maria Szemplińska** (s. 29. huhtikuuta 2002 Ciechanów, Puola), yleisemmin tunnettuna **Alicja,** on puolalainen laulaja, joka voitti Puolan *The Voicen* kymmenennen kauden vuonna 2019. Seuraavana vuonna hän voitti Puolan Euroviisukarsinnan *Szansa na sukces* kappaleellaan ”Empires”, jonka hän olisi esittänyt vuoden 2020 Eurovision laulukilpailun toisessa semifinaalissa Rotterdamissa 14. toukokuuta 2020. Kilpailu kuitenkin peruttiin koronaviruspandemian vuoksi. Tämän jälkeen Alicja kertoi mielellään edustavansa Puolaa Eurovision laulukilpailussa 2021. Alicja edustaa Puolaa Eurovision laulukilpailussa 2026 kappaleella ”Pray”.

## Diskografia

### Singlet
* ”Prawie my” (2019) 
* ”Empires” (2020)

## Lähteet
Coosin piirikunta

**Coosin piirikunta** () on Yhdysvaltojen Oregonin osavaltiossa sijaitseva piirikunta. Sen väkiluku oli 64&nbsp;487 vuonna 2019. Piirikunnan hallintokeskus on Coquillen kaupunki. Piirikunta on perustettu 22. joulukuuta 1853.

## Lähteet

## Aiheesta muualla
Kirjala

**Kirjala** on Mikkelin 6. kaupunginosa, joka sijaitsee Mikkelin ydinkeskustasta noin 1–2 kilometriä länsilounaaseen. 

Kirjalassa sijaitsevat esimerkiksi Etelä-Savon pelastuslaitoksen Mikkelin paloasema (Jääkärinkatu 16), Kaakkois-Suomen ammattikorkeakoulun (Xamk) Mikkelin tutkimus-, kehittämis- ja innovaatiotoiminnan (Mikpoli) Puupoli-rakennus (Teollisuuskatu 3–5) sekä sanomalehtiyhtiö Länsi-Savon toimitilat (Teollisuuskatu 2–6).

## Lähteet
Too Much and Never Enough

**''Too much and Never Enough: How My Family Created the World's Most Dangerous Man** (suom. Liian paljon, eikä koskaan tarpeeksi: Kuinka perheeni loi maailman vaarallisimman miehen),* on [[Donald Trump|Donald Trumpin]] veljentytär Mary L. Trumpin kirjoittama paljastuskirja. Kirjan julkaisi heinäkuun 14. päivä 2020 [[Simon & Schuster]]. Kirja tarjoaa sisäpiirin kurkistuksen [[Trumpin suku|Trump-perheen]] dynamiikkaan, yksityiskohtiin taloudellisista asioista, mukaan lukien Mary Trumpin työn nimettömänä lähteenä, joka paljasti epäillyt veropetokset *The New York Timesille .''  Trump-perhe aloitti oikeusjutun yrittääkseen estää kirjan julkaisemisen, mutta ei onnistunut viivästyttämään kirjan julkaisua. 

## Lähteet
Oroville (Kalifornia)

**Oroville** on kaupunki Kalifornian osavaltiossa Yhdysvalloissa. Sen väkiluku oli vuoden  väestönlaskennassa 15&nbsp;546. Kaupunki perustettiin 3. tammikuuta 1906. Oroville on Butten piirikunnan hallintokeskus. 

## Väestö
Kaupungin asukkaista 67,12 prosenttia on valkoisia, 10,53 prosenttia aasialaisia, 4,83 prosenttia afroamerikkalaisia ja 2,10 prosenttia intiaaneja. 2,74 prosenttia asukkaista ei ole Yhdysvaltain kansalaisia. Kaupungin väestön keski-ikä on 33,8 vuotta.

## Kuvia kaupungista

Tiedosto:Oroville, California post office from N 1.JPG|Orovillen postitoimisto.
Tiedosto:Butte College Chico Center.JPG|Butte College.
Tiedosto:The yacht basin on Lake Oroville, above the city of the same name. The reservoir was created by damming the Feather River LCCN2013631170.tif|Lake Oroville -järvi.


## Lähteet

## Aiheesta muualla
Siekkilä

**Siekkilä** on Mikkelin 21. kaupunginosa, joka sijaitsee Mikkelin ydinkeskustasta (torilta) linnuntietä 1,3–2,6 kilometriä länsiluoteeseen. Siekkilän rajan muodostaa pohjoisessa Siekkilänjoki ja etelässä Savilahdenkatu. 

Vuonna 1972 valmistunut Siekkilän koulun rakennus oli peruskouluna vielä keväällä 2011, mutta koulu lopetettiin siellä kesällä 2011. Tämän jälkeen rakennuksessa toimi joitain vuosia toimintakeskus. Alueella on yhä Siekkilän palvelutalo.

## Lähteet
Carlos Fernández (jalkapalloilija)

**Carlos Fernández Luna** (s. 22. toukokuuta 1996 Sevilla) on espanjalainen jalkapalloilija. Hän edustaa Espanjan Segunda Divisiónissa pelaavaa Cádizia lainalla Primera Divisiónin Real Sociedadista. Hän on pelipaikaltaan hyökkääjä.

## Seurajoukkueura
Fernández on kotikaupunkinsa Sevillan kasvatti ja 17-vuotiaana hänet nostettiin seuran reservijoukkueeseen Sevilla Atléticoon. 18. joulukuuta 2013 hän teki ensiesiintymisensä seuran edustusjoukkueessa, kun joukkue kohtasi Copa del Reyssä Racing de Santanderin.

2. maaliskuuta 2014 Fernández pelasi ensimmäisen ottelunsa maan pääsarjassa Primera Divisiónissa kotikentällä Real Sociedadia vastaan, kun hän korvasi vaihtoon tulleen, niin ikään seuran kasvatin, José Antonio Reyesin. Hän teki kauden 2015–2016 aikana reservijoukkueessa 17 maalia, kun joukkue onnistui nousemaan maan toiseksi korkeimmalle sarjatasolle Segunda Divisióniin seuraavaksi kaudeksi.

Fernández teki ensimmäisen maalinsa ammattilaisena 21. elokuuta 2016 kotiottelussa Gironaa vastaan. Kolme viikkoa myöhemmin hän teki ensimmäisen maalinsa seuran edustusjoukkueessa kotiottelussa Las Palmasia vastaan. Lokakuussa 2016 Fernández kärsi harjoituksista vakavan eturistisidevamman vasemmassa polvessaan, joka piti hänet sivussa lähes koko loppukauden ajan. Hän aloitti harjoittelun huhtikuussa ja vietti loppukauden lähinnä seuran reservijoukkueen riveissä.

30. elokuuta 2018 Fernández siirtyi yksivuotisella lainasopimuksella Deportivo La Coruñaan. Hän pelasi kauden aikana 24 sarjaottelua ja teki niissä kahdeksan maalia. 14. elokuuta 2019 hänet lainattiin puolestaan Granadaan yhden kauden ajaksi.

## Lähteet

## Aiheesta muualla
* Carlos Fernándezin tilastot Soccerway-sivustolla 
* Carlos Fernándezin tilastot BDFutbol-sivustolla
Anatoli Papanov

**Anatoli Dmitrijevitš Papanov** (; 31. lokakuuta 1922 – 5. elokuuta 1987) oli neuvostoliittolainen elokuva- ja ääninäyttelijä. Hänet nimitettiin Neuvostoliiton kansantaiteilijaksi vuonna 1973 ja hänelle myönnettiin Neuvostoliiton valtionpalkinto postuumisti.

## Lähteet

## Aiheesta muualla
*
Lehmuskylä

**Lehmuskylä** on Mikkelin 14. kaupunginosa, joka sijaitsee Mikkelin ydinkeskustasta (torilta) linnuntietä 1–2,7 kilometriä länteen. 

Esimerkiksi 1950-luvulla rakennettu Mikkelin Kirjalan mäen vesitorni tähtitorneineen ja Harjun hautausmaa kappeleineen (Harjun siunauskappeli) sijaitsevat Lehmuskylässä.

## Lähteet
Ulrikke Brandstorp

**Ulrikke Brandstorp** (s. 13. heinäkuuta 1995 Sarpsborg), tunnetaan myös nimellä **Ulrikke**, on norjalainen laulaja, lauluntekijä ja musikaalinäyttelijä. Hänet tunnetaan parhaiten osallistumisestaan norjalaisiin laulukilpailuihin Idol (2013), The Voice (2015) ja *Stjernekamp* (2018).    

Vuonna 2019 Brandstorp esiintyi Lieslin roolissa musikaalissa *[[Sound of Music (musikaali)|The Sound of Music]],* joka esitettiin Folketeaterissa Oslossa .   

Vuonna 2020 hän voitti Norjan euroviisukarsinnan Melodi Grand Prix 2020 kappaleellaan "Attention", jolla hänen oli määrä edustaa Norjaa Eurovision laulukilpailussa 2020,  jotka olisi pidetty Rotterdamissa, Alankomaissa.  Kilpailu kuitenkin peruttiin 18. maaliskuuta 2020 maailmanlaajuisen koronaviruspandemian puhkeamisen vuoksi. Hänelle tarjottiin suoraa pääsyä Melodi Grand Prix 2021 -finaaliin, mutta hän kieltäytyi tarjouksesta.   Hän oli aiemmin osallistunut Melodi Grand Prix 2017  -kilpailuun, jossa hän sijoittui neljänneksi kappaleellaan "Places".  

Brandstorp voitti Norjan paikallisen *Masked Singer* -kilpailun () syksyllä 2020 hahmonaan peikko.

Brandstorp osallistui Melodi Grand Prix'iin 2023 kappaleella "Honestly", joka sijoittui kilpailussa toiseksi.

## Lähteet
Clément Marot

**Clément Marot** (23. marraskuuta 1496 Cahors, Ranska – 12. syyskuuta 1544 Torino, Italia) oli ranskalainen renessanssiajan runoilija. 

## Elämänvaiheet
Marot'n isä oli runoilija Jean Marot.

Marot oli Frans I:n kamaripalvelija ja hovirunoilija. Hän joutui syytteeseen osallisuudesta uskonpuhdistusliikkeeseen ja sai kärsiä vankeutta ja pakolaisuutta. Hänet vangittiin 1525, koska hän kirjoitti papistonvastaisia runoja, mutta vapautettiin seuraavana vuonna. Hän koki1530-luvulla  hengellisen muutoksen ja siirtyi reformoidun uskontulkinnan kannattajaksi. Hän pakerni 1535 Ferraraan uskonsa tähden, mutta parin vuoden kuluttua sai hän luvan palata, kunhan sanoutuisi irti reformoidusta uskonkäsityksestä. Hän suostui siihen, mutta ei luopunut käsityksistään ja pakeni Geneveen. Häntä ei kuitenkaan miellyttänyt geneveläinen reformoidun opin tulkinta, sillä se oli hänestä liian synkkää, ja hän lähti Italiaan. Hän kuoli Torinossa.

## Runoilija
Marot oli ranskalaisen runouden välittäjänä keskiajasta renessanssiin. Hän kirjoitti lukuisia rakkausrunoja ja sävelsi osan runoistaan. Hänen sepittämänsä chansonit, rondot, balladit, sonetit ja etenkin epigrammit ovat sirotyylisiä (*style marotique*). Allegorinen runoelma *L’enfer* on pureva satiiri. Hänen tuotantoaan julkaisi pariisilainen kirjanpainaja ja kirjakauppias Denis Janot, jonka runojulkaisuista ne olivat kaikkein merkittävimpiä.

Marot julkaisi uudet painokset *[[Ruusuromaani]]sta* (1527) ja François Villonin runoelmista (1532).

## Virsirunoilija
Marot tunnetaan myös merkittävänä virsirunoilijana. Hän oli Ranskan protestanttien, "hugenottien", virsikirjan eli Hugenottipsalttarin keskeisiä runoilijoita. Ranskalainen uskonpuhdistaja Jean Calvin oli sitä mieltä, että seurakuntavirren sisällön piti olla suoraan Raamatusta. Siten reformoidun kirkon virsiperinne alkoi psalmivirsistä. Etusijan saivat Vanhan testamentin psalmit, joiden pohjalta kirjoitettiin loppusoinnullisia virsiä. Hugenottipsalttarissa oli 150 virttä, yhtä monta kuin Raamatussa on psalmeja, ja Marot oli kirjoittanut niistä kolmanneksen.

Vuoden 1986 Suomen evankelis-luterilaisen kirkon virsikirjassa on kaksi Marot'n virsisanoitusta: numero 199 "Nyt kiittäkää! On Herra hyvä" (suom. August Ahlqvist 1866, uud. Anna-Maija Raittila 1984, sävelmä: Ranskassa 1545) ja numero 268 "Hädässä huudan Herraa" (saks. Ambrosius Lobwasser 1573, ruots. Lars Vivallius 1625. Suom. virsikirjaan 1685, skhävelmä: Ranskassa 1539). Ruotsin kirkon virsikirjassa on virsi 538 "Hädässä huudan Herraa" Pekka Kivekkään 1998 uudelleen kääntämänä.

## Lähteet

## Aiheesta muualla
Jean-François Marmontel

**Jean François Marmontel** (11. heinäkuuta 1723 Bort-les-Orgues, Ranskan kuningaskunta – 31. joulukuuta 1799 Saint-Aubin-Sur-Gaillon) oli ranskalainen kirjailija. 

Hän toimi vuonna 1758 *[[Mercure de France]]n* julkaisijana ja oli vuodesta 1763 lähtien Ranskan akatemian jäsen. Hänelle tuottivat suosiota eräät Voltairen tyyliset tragediat (*Denys le tyran,* 1748; *Aristomène*, 1749) ja sittemmin koomiset oopperat, joihin hän sepitti tekstin, mutta ennen kaikkea jokseenkin epämoraaliset *Contes moraux* (Moraaliset tarinat, 1761). 

Merkittävä on myös filosofinen romaani *Bélisaire* (1767) sekä *Les Incas* (1777), tavallaan François-René de Chateaubriandin *Atalan* edeltäjä, sekä 50 vuotta kattavat muistelmat *Mémoires*, mielenkiintoisina kuvauksina 1700-luvun salongeista. Marmontelin kootut teokset julkaisi ensin Pierre Tiffon Saint-Surin (1818–1819), sitten Mathieu-Guillaume-Thérèse Villenave (1819–1820). 

## Lähteet

## Aiheesta muualla
Pierre de Marivaux

**Pierre Carl et de Chamblain de Marivaux** (1688–1763) oli ranskalainen kirjailija. Marivaux sepitti joukon huvinäytelmiä, jotka erittelevät ihmissydämen salaisimpia tunteita sirolla ja henkevällä, hieman sievistelevällä proosatyylillä (*marivaudage*), ja joista esimerkiksi *La surprise de l’amour*, *Le jeu de l’amour et du hasard*, *Les fausses confidences*, *Les legs* ja *L’épreuve* pysyivät pitkään näyttämöllä. Marivauxin romaaneista merkittävin on englantilaisen Samuel Richardsonin esikuvan mukaan kirjoitettu *Marianne*. Marivaux valittiin 1743 Ranskan akatemian jäseneksi. Kootut teokset *Œuvres complètes* ilmestyi 1781.

## Suomennetut näytelmät
* *Harhatunteet* (*La seconde surprise de l'amour*), suom. Esko Elstelä, Helsinki: Suomen Teatteriliitto 1977. Teatterikorkeakoulun kirjasto näytelmämonisteet 
* *Rakkauden ja sattuman leikki* (*Le jeu de l'amour et du hasard*), suom. Helvi Nurminen, Helsinki : Suomen Teatteriliitto [julkaisuaika tuntematon] Teatterikorkeakoulun kirjasto näytelmämonisteet
**Lemmen leikki: huvinäytelmä kolmessa näytöksessä* (*Le jeu de l'amour et du hasard*), suom. Anni Levander. Teatterikorkeakoulun kirjasto näytelmämonisteet, Viipurin näyttämö.

Marivaux'n tekstejä sisältyy teokseen *Maailmankirjallisuuden kultainen kirja. Ranskan kirjallisuuden kultainen kirja* (WSOY 1934).

## Lähteet

## Aiheesta muualla
Aleksi Rantala (pesäpalloilija)

**Aleksi Rantala** (s. 1999) on suomalainen pesäpalloilija. Rantala edustaa Superpesiksessä pelaavaa Vimpelin Vetoa. Rantalan kasvattajaseura on Veteli Pesis. Hän pelaa sisäpelissä etenijänä tai vaihtajana ja ulkopelissä etukentällä. Kaudella 2018 Rantala saavutti Vedon joukkueessa SM-pronssin. Rantala on pelannut urallaan 21. heinäkuuta 2020 mennessä kymmenen Superpesiksen runkosarjaottelua. Näissä hän on lyönyt yhden tavallisen juoksun, tuonut kaksi juoksua ja kerännyt 13 kärkilyöntiä.

## Lähteet
Kuhamu järv

**Kuhamu järv** on Virossa Valgamaalla Otepään kunnan Kaurutootsin ja Vidriken kylissä sijaitseva järvi.

Se kuuluu Koorasten kylän järvialueeseen (), johon kuuluu yhteensä 15 järveä.

## Maantietoa
Järvi on 170 metriä pitkä, 85 metriä leveä, ja sen pinta-ala on 1,0 hehtaaria. Se sijaitsee kilometrin pituisen suon itäpäässä kahden tilan läheisyydessä. Suota ympäröi metsämaat ja tilojen enstiset niityiksi muuttuneet pellot.

## Vesistösuhteita
Kuhamu järv kuuluu Pühäjõen valuma-alueeseen, sillä järvestä lähtevä laskujoki yhtyy Kauru järvestä alkavaan ojaan, joka laskee Vidrike järveen. Vidrike järv on Pühäjõen lähdejärvi ja toisaalta Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Fenyylietanoliamiini-N-metyylitransferaasi

**Fenyylietanolamiini-N-metyylitransferaasi** eli **PNMT** on ihmisten lisämunuaisissa oleva entsyymi, joka metyloi norepinefriiniä epinefriiniksi. PMNT:n kofaktori on S-adenosyyli-L-metioniini. Pääosa ihmisten verenkierron epinefriinistä on lisämunuaisten PNMT:n tuottamaa. Ihmisten PNMT:n geenin symboli on *PNMT*. Geeni on kromosomissa 17 kohdassa 17q12.

## Rakenne
Ihmisten PNMT:n massa on 30.9&nbsp;kDa. Se on yhdestä peptidiketjusta koostuva eli monomeerinen proteiini, jossa on 282 aminohappoa. PNMT on rakenteellisesti samankaltainen esimerkiksi katekoli-O-metyytransferaasi ja glysiini-N-metyylitransferaasi. Laboratorio-oloissa liuoksissa, joissa ei ole pelkistimiä, ihmisten PNMT voi muodostaa homodimeereitä, jotka ovat kiinni toisissaan disulfidisidoksin. Homodimeerit omaavat saman entsyymiaktiivisuuden kuin monomeerit.

## Toiminta
S-adenosyyli-L-metioniini (SAM) on PNMT:n kofaktori. PNMT siirtää SAM:n kantaman metyyliryhmän norepinefriinin aminoryhmään. Norepinefriini muuntuu tässä metylaatioreaktiossa epinefriiniksi ja SAM S-adenosyyli-L-homokysteiiniksi (SAH). Ihmisillä PNMT:tä on eritoten lisämunuaisissa, mutta sitä on muun muassa myös sydämessä, silmien verkkokalvoissa ja aivoissa.

PNMT pystyy myös metyloimaan muita fenyylietyyliamiineita ja tiettyjä tryptamiineja. Se voi esimerkiksi metyloida *p*-tyramiinista N-metyylityramiinia, *p*-oktopamiinista p-synefriiniä ja tryptamiinista N-metyylitryptamiinia.

## Katso myös
*Dopamiini-beeta-hydroksylaasi

## Lähteet
Franjo Marković

**Franjo Marković** (1845–1914) oli kroatialainen runoilija. Hän oli filosofian professorina Agramin yliopistossa. Hän on kirjoittanut romanttisen eepoksen *Kohan i Vlasta* (1868), historialliset näytelmät *Karlo Drački*, *Benko Bot* ja *Zvonimir*, runokokoelman *Iz mladih dana* ('Nuoruuden päiviltä', 1884) ja eeppisen idyllin *Dom i sviet* ('Koti ja maailma'). Lisäksi hän on julkaissut tutkielmia slaavilaisista kirjailijoista.

## Lähteet

## Aiheesta muualla
Soul – Sielun syövereissä

**Soul – Sielun syövereissä** (*Soul*) on vuonna 2020 ensi-iltansa saanut yhdysvaltalainen tietokoneanimoitu komediaelokuva, jonka ovat tuottaneet Walt Disney Pictures ja Pixar. Elokuvan alkuperäinen julkaisupäivämäärä oli 28. elokuuta 2020, mutta koronaviruspandemian vuoksi sen uudeksi ensi-iltapäivämääräksi asetettiin 25. joulukuuta 2020. Elokuva aiottiin julkaista ensin elokuvateattereissa, mutta lopulta se päätettiin pandemian vuoksi julkaista suoratoistopalvelu Disney+:ssa. Elokuva kertoo peruskoulun musiikkiopettajasta, joka päätyy onnettomuuden jälkeen toiseen maailmaan ja pyrkii etsimään tietä takaisin elämään.

Elokuva palkittiin parhaan animaatioelokuvan Oscarilla ja Golden Globella sekä parhaan musiikin Oscarilla ja Golden Globella.

## Ääninäyttelijät

## Arvosteluja

## Lähteet

## Aiheesta muualla
* Viralliset verkkosivut
Minami-Uonuma

**Minami-Uonuma** () on Japanin kaupunki Honshūn saarella Chūbun tai Hokurikun alueella Niigatan prefektuurissa. Se sijaitsee sisämaassa prefektuurin ja Uonuman altaan eteläosassa. Shinanojoen sivujoki Uono virtaa sen läpi. Idässä kaupungin alue nousee Echigovuorille noin kahden kilometrin korkeuteen ja rajautuu Gunman prefektuuriin. Minami-Uonumassa on 55&nbsp;631 asukasta (kesäkuussa 2020) ja sen pinta-ala on 584,55 neliökilometriä.

Minami-Uonuma on kaupunkina suhteellisen nuori: se perustettiin vuonna 2004 liittämällä yhteen Muikan ja Yamaton maaseutukaupungit. Seuraavana vuonna kaupunkiin liittyi vielä Shiozawan maaseutukaupunki. Merkittävin keskus on Muikamachi, joka kehittyi historiallisesti markkinapaikkana kahden tiereitin ja Uonojoen vesiliikenteen yhtymäkohdassa. Vanhastaan alue tunnettiin tekstiilien tuotannosta. Nykyisin tärkeitä elinkeinoja ovat turismi, saken valmistus, metalli-, kone-, elektroniikka- ja elintarviketeollisuus sekä maanviljely, joka tuottaa *[[Koshihikari]]*-riisin lisäksi vesimeloneja.

Matkailijoita Minami-Uonumaan houkuttelevat Echigovuorten luonnonalueet, useat laskettelukeskukset ja kuumat lähteet (*[[onsen]]*), kuten Muikamachi-onsen ja Ōsawayama-onsen. Osa kaupungin alueesta kuuluu Jōshin’etsu-kōgenin kansallispuistoon ja Echigo-sanzanin–Tadamin puolikansallispuistoon. Shiozawassa toimii paikkakunnalta kotoisin olleen kirjailijan Suzuki Bokushin muistomuseo. Minami-Uonumaa palvelevat suurnopeusjunayhteys Jōetsu Shinkansen, JR Higashi-Nihonin Jōetsu-linja ja Hokuetsu kyūkōn Hokuhoku-linja.

## Kuvia

Tiedosto:Uonuma Basin 02.jpg|Uonuman allaslaakso
Tiedosto:Minamiuonuma City Library on 30 December 2017.JPG|Minami-Uonuman kaupunginkirjasto
Tiedosto:関興寺 (Kankouji-Temple) - panoramio.jpg|Kankō-jin temppeli
Tiedosto:巻機山と標高300m栽培地帯.JPG|Riisipelto Minami-Uonumassa


## Lähteet

## Aiheesta muualla

* Kaupungin internetsivut
Emola

**Emola** on Mikkelin 7. kaupunginosa, joka sijaitsee Mikkelin ydinkeskustasta (torilta) linnuntietä 0,8–2,2 kilometriä pohjoiseen. Kaupunginosan pohjois- ja itärajan muodostaa Emolanjoki (Rouhialanjoki, Rokkalanjoki). Eteläraja seuraa Akkavuorenkatua ja Tenholankatua. 

Emolan ydinosa, ”Puuemola”, on historialtaan mielenkiintoinen, omaleimainen ja yleisesti viihtyisäksi koettu pientalojen muodostama asuinalue.  Tämä noin 40 hehtaarin laajuinen alue on rakentunut ilman kaavoitusta ja valvontaa työläiskaupunginosaksi 1860–1920-luvuilla. Ilmeeltään se on silti yllättävän yhtenäinen. Keskeinen osa Emolaa on mukana Suomen valtakunnallisesti merkittävien rakennettujen kulttuuriympäristöjen luettelossa (RKY-kohde 1135 "Emolan esikaupunkialue").

Esimerkiksi Kovalanlampi, Rouhialan hautausmaa ja entinen Rouhialan koulu sijaitsevat Emolassa. Esikaupunkiasutusta edeltävän ajan rakennuksiin kuuluu Hauskan mylly.

## Lähteet

## Aiheesta muualla
*Tervetuloa Mikkelin Emolaan (Emolan seura ry)
Boussinesq-approksimaatio

Termillä **Boussinesq-approksimaatio** voidaan viitata useisiin eri virtausmekaniikan mallinnustapoihin, jotka kaikki on nimetty ranskalaisen matemaatikon Joseph Valentin Boussinesq (1842–1929) mukaan:
* Boussinesq-approksimaatio (noste) nosteen ajamille kokoonpuristumattomille virtauksille, joissa tiheyserot ovat suhteellisen pieniä.
* Boussinesq-approksimaatio (aalto) approksimatiivinen mallinnustapa esimerkiksi pitkille aalloille veden pinnassa
* Turbulenssin mallinnuksessa Boussinesq-approksimaatiolla tarkoitetaan ns. pyörreviskositeettimenettelyä, missä oletetaan, että turbulenssin vaikutus voidaan kuvata efektiivisen viskositeetin avulla.
Uraanipentabromidi

**Uraanipentabromidi** (UBr5) on uraanin ja bromin muodostama epäorgaaninen molekyyliyhdiste.

## Ominaisuudet ja valmistus
Huoneenlämpötilassa uraanipentabromidi on tumman ruskeaa kiteistä ainetta. Yhdisteen rakenne muistuttaa uraanipentakloridin rakennetta ja sen alkeiskoppi on trikliininen. Kiinteänä se esiintyy dimeerinä U2Br10. Uraanipentabromidi reagoi herkästi veden ja eräiden orgaanisten liottimien kuten etanolin ja asetonin kanssa. Se liukenee kloorattuihin hiilivetyihin ja asetonitriiliin. Bromidien kanssa se muodostaa kompleksisen heksabromouranaatti(V)ionin ([UBr6]-) Yhdiste pelkistyy suhteellisen helposti. 

Uraanipentabromidia voidaan valmistaa kuumentamalla uraania ja bromia tai uraanitetrabromidia ja bromia 25&ndash;55 °C:n lämpötilaan. Asetonitriili katalysoi reaktiota. 
:2 U + 5 Br2 → 2 UBr5
:2 UBr4 + Br2 → 2 UBr5

## Lähteet
Damir Kedžo

**Damir Kedžo** (s. 24. toukokuuta 1987 Omišalj, Kroatia) on kroatialainen pop-laulaja. Kedžo aloitti uransa vuonna 2003 suositussa kroatialaisessa musiikki-reality tv-sarjassa *[[Story Super Nova Music Talent Show.]]* Vuotta myöhemmin Kedžo ja kaksi muuta muodostivat Kroatian ensimmäisen poikabändin *[[Saša, Tin i Kedžo]].* Ryhmän single *365* nousi Kroatian virallisten listojen kärkeen kuudeksi viikoksi. Kuuluisuudesta huolimatta, ryhmä hajosi seuraavana vuonna. 

Kedžo on myös yrittäyt näyttelemistä, ja voittikin Kroatialaisen Näyttelijäpalkinnon roolistaan tunnetussa musikaalissa *[[Crna Kuća]]*. Siellä hän lumosi yleisön kappaleella *[[Sve u meni se budi]]*, joka voitti Kroatian soitetuimman kappaleen palkinnon. Tämän jälkeen Kedžon kappaleet ovat olleet hittejä toisensa perään. Kedžo oli Kroatian vuoden 2019 kuunnelluin artisti, minkä ansiosta hän voitti Parhaimman Mies-esittäjän Palkinnon virallisten lukemien mukaan. 

Kedžon oli tarkoitus edustaa Kroatiaa Eurovision laulukilpailussa 2020 kappaleella "Divlji vjetre", mutta kilpailu peruttiin koronaviruspandemian takia. Kedžo osallistui Kroatian euroviisukarsintana toimivaan Dora-laulukilpailuun myös vuonna 2023 kappaleella "Angels and Demons", joka sijoittui karsinnassa viidenneksi.

## Lähteet
Droksidopa

**Droksidopa** eli **L-DOPS** on verenpainetta kohottava aihiolääke, jota käytetään neurogeenisen ortostaattisen hypotension hoitoon joissakin maissa. Nieltynä droksidopa läpäisee veri-aivoesteen. Se muuntuu keskus- ja ääreishermostossa dopadekarboksilaasi-entsyymin vaikutuksesta norepinefriiniksi, joka on varsinainen vaikuttava aine. Norepinefriini sitoutuu agonistina kehon adrenergisiin alfa- ja beta-reseptoreihin supistaen siten muun muassa verisuonia ja kohottaen täten verenpainetta.

## Käyttö
Suomessa droksidopa on erityislupavalmiste. Joissakin maissa droksidopaa käytetään neurogeenisen eli hermostoperäisen ortostaattisen hypotension hoitoon. Tarkempia esimerkkejä tällaisista droksidopan käyttökohteista ovat Parkinsonin taudin tai monisysteemiatrofian aiheuttama ortostaattinen hypotensio.

Droksidopan tyypillinen annostus neurogeeniseen ortostaattiseen hypotensioon on 100–300 milligrammaa kolmasti vuorokaudessa (300–900&nbsp;mg/vrk).

## Sivuvaikutukset
Droksidopan yleisiä sivuvaikutuksia ovat kaatuilu, virtsatieinfektiot, päänsärky, pyörtyminen ja sekavuus. Droksidopa ei vaikuta merkittävästi sydämen syketiheyteen.

## Farmakokinetiikka
Nieltynä droksidopa alkaa vaikuttaa noin tunnissa. Lääkevaikutus kestää 3–4 tuntia. Droksidopan puoliintumisaika on noin 2.5 tuntia. Droksidopa muuntuu dopadekarboksilaasin vaikutuksesta norepinefriiniksi, joka on varsinainen droksidopan lääkevaikutuksen aiheuttava aineenvaihduntatuote. Norepinefriinin puoliintumisaika taas on noin 9 tuntia.

## Historia
Droksidopa syntetisoitiin Saksassa 1919. 1940 Englannissa osoitettiin, että droksidopa voi muuntua eläimissä norepinefriiniksi. 1989 droksidopa hyväksyttiin lääkkeeksi ensi kerran, jolloin se otettiin käyttöön Japanissa muun muassa Parkinsonin taudissa ilmenevän ortostaattisen hypotension hoitoon. 2014 FDA hyväksyi droksidopan lääkekäytön Yhdysvalloissa.

## Katso myös
*L-dopa

## Lähteet

## Aiheesta muualla
*KEGG: Droxidopa
Hüüdre järv

**Hüüdre järv** (myös *Hüüdra järv*) on Virossa Põlvamaalla Kanepin kunnan Jõgeharan kylässä sijaitseva järvi.

Se kuuluu Koorasten kylän järvialueeseen (), johon kuuluu yhteensä 15 järveä.

## Maantietoa
Järvi on 590 metriä pitkä, 125 metriä leveä, ja sen pinta-ala on 5,3 hehtaaria. Se sijaitsee metsäalueella loivassa painaumassa, jonka länsipuolelta alkaa pieni soistunut alue. Lounaispuolella sijaitsee seitsemän talon kulmakunta ja järven pohjoispuolella on vapaa-ajan asunto. Metsäautotiet kulkevat järven eri puolilla, mutta mikään niistä ei tule rantaan asti.

## Luontoarvoja ja luokittelu
Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea ().

Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi  (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.

Aare Mäemets on julkaisussaan *Eesti NSV järved ja nende kaitse* vuodelta 1977 kuvaillut järveä. Hänen mukaansa järvi on metsän keskellä sijaitseva järvi, jonka lounaisrannalla on vanha viljelytila. Järven rannat ovat hiekkapohjaa ja tilan lähellä sijaitsee uimaranta. Järven vesi on peräisin sadevedestä ja sen vedenväri on ruskehtavankeltainen, sen näkösyvyys on 1,8 metriä ja järvi on kesällä ja talvella lämpötilakerrostunut. Järven vesikasvillisuus on karua ja tunnistettuja lajeja on 16. Kalasto on köyhää. Yleisin laji on ruutana, jonka lisäksi tavataan allikkosalakkaa ja muita lajeja vaihtelevasti. Järven kalakanta on riippuvainen siitä, kuinka eri lajit menestyvät kunakin vuonna.

## Vesistösuhteita
Hüüdre järvestä alkaa koneellisesti kaivettu laskuoja, joka päättyy metsään hiekkakankaalle. Se luetaan kuuluvaksi Pühäjõen valuma-alueeseen, sillä laskuojan vedet suotuvat pohjavedeksi, jonka katsotaan päätyvän Pühajõgeen. Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Lähemäki

**Lähemäki** on Mikkelin 9. kaupunginosa, joka sijaitsee Mikkelin ydinkeskustasta (torilta) linnuntietä noin 0,7–3 kilometriä koilliseen. 

Esimerkiksi Lähemäen koulu ja Peitsarin koulu (joita ollaan 2023 mennessä yhdistämässä uudisrakennuksena syntyvään uuteen aluekouluun) sekä Suomen nuoriso-opisto (Paukkula) ja Mikkelin K-Rauta toimivat Lähemäellä.

## Lähteet
Seydou Diarra

**Seydou Diarra** (23. marraskuuta 1933 Katiola – 19. heinäkuuta 2020 Abidjan) oli norsunluurannikkolainen poliitikko, joka toimi kahdesti maansa pääministerinä.

Diarra opiskeli Ranskassa ja valmistui maatalousinsinööriksi. Hänestä tuli pääministeri Robert Guéïn vuoden 1999 lopussa johtaman sotilasvallankaappauksen jälkimainingeissa. Hän toimi pääministerinä lokakuuhun 2000 saakka. Toisen kerran hän oli pääministerin asemassa helmikuusta 2003 joulukuuhun 2005 kansallisen yhtenäisyyden hallituksessa, jonka tarkoitus oli päättää Norsunluurannikon sisällissota. Myöhemmällä urallaan Diarra muun muassa toimi Alassane Ouattaralta nimityksen saaneena Haute Autorité pour la bonne gouvernancen puheenjohtajana (2013–2015). Hänellä oli vahvat siteet Ranskaan; hän meni naimisiinkin ranskalaisnaisen kanssa. Hän oli Ranskan hallinnossa eniten kuultu norsunluurannikkolainen.

## Lähteet
Allan Saratie

**Allan Verner Saratie**, sukunimi vuoteen 1911 *Pöyry* (21. syyskuuta 1889 – 11. toukokuuta 1919 Mikkeli) oli suomalainen raatimies ja toimittaja, joka tunnetaan vuonna 1917 julkaisemastaan suomen kielen oikeakielisyysoppaasta.

Allan Saratie pääsi ylioppilaaksi Mikkelin lyseosta 1909 ja ryhtyi sitten toimittajaksi. Hän oli vuodesta 1911 alkaen Maakansa-lehden toimittajana Viipurissa ja sen jälkeen Suur-Savo-lehden aputoimittajana Mikkelissä vuoteen 1916 saakka. Vuonna 1914 hänet valittiin Mikkelin kaupungin kunnallisraatimieheksi. Vuonna 1918 hän toimi Mikkelin läänin elintarvetoimiston sihteerinä sekä Mikkelin kaupungin terveydenhoitolautakunnan sihteerinä. Saratie kuoli toukokuussa 1919 espanjantautiin.

Saratie julkaisi 1917 suomen kirjakielen käytön oppaan nimellä *Hyvää suomea. Oikeakielisyysohjeita*. Opas jäi kuitenkin verraten tuntemattomaksi kielentutkijapiireissä edellisenä vuonna julkaistun Knut Cannelinin vastaavan *Kieliopas*-oppaan rinnalla.  Tähän saattoi vaikuttaa se, että Saratie oli sanomalehdentoimittaja eikä kielimies. Kirjan esipuheen mukaan Emil Saarimaa oli kuitenkin lukenut kirjan käsikirjoituksen. Saratie käytti kirjansa lähteinä Cannelinin opasta, E. N. Setälän kielioppia ja lauseoppia, Virittäjä-lehden artikkeleita ja Suomalaisuuden Liiton Lippaan kirjoitelmia. Saratie julkaisi Virittäjä-lehdessä samana vuonna myös kirjoituksen laki- ja virkakielestä esittäen luettelon huomioistaan virkakielen "kielikukkasista". 

Saratien kuoleman jälkeen hänen kirjastaan ilmestyi toinen painos vuonna 1927 Otavan kirjallisen johtajan Ilmari Ahman toimittamana. Tähän painokseen oli tehty joitain muutoksia ja lisäyksiä. Lauri Hakulinen julkaisi tästä painoksesta Virittäjä-lehdessä vuonna 1928 verraten myönteisen arvostelun.

## Teoksia
* *Hyvää suomea: oikeakielisyyskirjoitelmia ja ohjeita*. Otava 1917, 2. painos 1927

## Lähteet
Mutalan kirkko

**Mutalan kirkko** oli Joensuun Mutalan kaupunginosassa sijainnut, vuonna 1965 valmistunut evankelis-luterilainen kirkko ja seurakuntatalo. Kirkko rakennettiin palvelemaan kasvanutta Mutalan työläisvaltaista aluetta ja etenkin sen lapsiperheitä. Kuopion hiippakunnan piispa Olavi Kares vihki kirkon käyttöön 15.6.1965. Kirkkosalin lisäksi rakennuksessa oli keittiö, kokoontumistiloja ja neljä asuntoa, jotka olivat kirkon loppuvaiheessa vuokrattuina.  

## Käyttö
Kirkko kuului alun perin Joensuun seurakunnalle, mutta se siirtyi Rantakylän seurakunnalle sen perustamisen yhteydessä vuonna 1983. Kirkon alkuaikojen vilkas käyttö hiipui tämän jälkeen ja esimerkiksi säännöllinen jumalanpalveluselämä päättyi. Kirkon kirkkosali muutettiin monitoimitilaksi 1990-luvulla. Rantakylän seurakunta järjesti Mutalan kirkossa toimintaa etenkin nuorille. Kirkko toimi tilapäisesti myös esikoislestadiolaisten rukoushuoneena vuonna 2003. 

## Purkaminen
Kirkon kohtaloa oli pohdittu jo 1990-luvulla, mutta 2010-luvulla kirkosta lopulta päätettiin luopua. Kirkon toiminta päättyi messuun sunnuntaina 7. tammikuuta 2018, minkä jälkeen tiloissa ei enää järjestetty seurakunnan toimintaa. Joensuun seurakuntayhtymä pyrki myymään kirkkorakennuksen vuodesta 2015 asti, mutta sopivaa ostajaa huonokuntoiselle rakennukselle ei löytynyt.

Mutalan kirkko purettiin huhtikuussa 2019. Kirkon irtaimistoa lahjoitettiin muille seurakunnille, minkä lisäksi irtaimistoa myytiin kaikille avoimessa huutokaupassa. Myöhemmin seurakuntayhtymä myi tontin ja paikalle kaavoitettiin pienkerrostaloja.

## Lähteet
Turkin 1. Liigan kausi 2005–2006

**Turkin jalkapallon mestaruus** ratkaistiin kaudella 2005–2006 43. kerran. Korkein sarjataso 1. liiga (*1. Lig*) alkoi 28. elokuuta 2005 ja kausi päättyi 14. toukokuuta 2006. Kolme ensimmäistä sijaa menivät mestaruuden voitti Bursaspor, Antalyaspor oli toinen ja Sakaryaspor kolmas.

## Sarjataulukko

## Karsinta Superliigaan
### Välierät

|}

### Loppuottelu
Amadou Gon Coulibaly

**Amadou Gon Coulibaly** (10. helmikuuta 1959 Abidjan – 8. heinäkuuta 2020 Abidjan) oli norsunluurannikkolainen poliitikko ja maansa pääministeri (2017–2020).

Coulibaly syntyi Korhogosta lähtöisin olleeseen poliitikkosukuun. Hän lähti vuonna 1977 opiskelemaan Pariisiin ja valmistui Ranskassa suoritettujen opintojen jälkeen insinööriksi. Norsunluurannikolla hän oli mukana perustamassa Rassemblement des Républicains -puoluetta (RDR). Vuosina 1995–1999 Coulibaly istui Norsunluurannikon kansalliskokouksen jäsenenä. Vuonna 1999 häntä ja useita muita puolueen jäseniä syytettiin väkivaltaisuudesta mielenosoituksessa. Seurauksena oli kahden vuoden vankeustuomio, mutta hän pääsi muiden vangittujen tavoin vapauteen kaksi kuukautta rangaistusta suoritettuaan Robert Guéïn johtaman sotilasvallankaappauksen jälkeen.

Coulibaly toimi Norsunluurannikon maatalousministerinä vuosina 2003–2005 ja 2006–2010. Vuodesta 2011 hän toimi jälleen Norsunluurannikon kansalliskokouksen jäsenenä, ja maaliskuussa 2001 hänestä tuli Korhogon pormestari. Heinäkuussa 2017 hän pääsi Norsunluurannikon pääministerin asemaan. Maaliskuussa 2020 Coulibaly valittiin ehdokkaaksi tulevaan presidentinvaaliin. 

Coulibaly matkusti vuoden 2004 lopussa Pariisiin, jossa hänellä todettiin parantumaton sydänsairaus. Hänelle suoritettiin sydämensiirto vuonna 2012, ja toukokuussa 2020 hän lähti jälleen Pariisiin hoitotarkoituksessa. Hän palasi kotimaahansa 2. heinäkuuta mutta kuoli seuraavalla viikolla. Hän ehti osallistua ennen kuolemaansa hallituksen kokoukseen. Presidentti Alassane Ouattara muisteli Coulibalya "läheisimpänä kumppaninaan kolmenkymmenen vuoden ajan". Coulibalylla oli viisi lasta.

## Lähteet
Aalupi järv

**Aalupi järv** (myös *Paabo järv, Alopi järv, Alapea järv, Paabu järv*) on Virossa Põlvamaalla Kanepin kunnan Rebasten kylässä sijaitseva järvi.

Se kuuluu Koorasten kylän järvialueeseen (), johon kuuluu yhteensä 15 järveä.

## Maantietoa
Metsäjärvi on 310 metriä pitkä, 310 metriä leveä, ja sen pinta-ala on 7,2 hehtaaria. Se sijaitsee pari kilometriä Rebasten kylästä länteen päin samassa painaumassa, jossa sijaitsee Otitiik. Järven syvänteessä on 15,8 metriä vettä. Keskellä järveä on kolme matalikkoa, jossa on vain noin metrin syvää. Sen rannat ovat puoliksi soistuneet ja ne ovat rakennuksista autiot. Järven ohittaa idässä kylätie, josta haarautuu rantaan johtava pikkutie. Järven rannat ja ympäristö on sekametsää.

## Luontoarvoja ja luokittelu
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().

Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi  (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.

Aare Mäemets on julkaisussaan *Eesti NSV järved ja nende kaitse* vuodelta 1977 kuvaillut järveä. Hänen mukaansa järven läpivirtausoja on virtaamaltaan heikko, mutta järven pohjassa ja eteläkannalla sijaitsevat lähteet ovat vuolaita. Järven luusuassa on ollut pato, jolla järven vettä on yritetty säännöstellä. Kuivina aikoina vesi voi laskea toista metriä. Järvi on kesäisin ja talvisin voimakkaasti lämpötilakerrostunut. Pinta- ja alusveden lämpötiloissa voi esiintyä jopa 21,5 asteen eroja. Alusvesi on usein hapetonta jo 6 metrin syvyydessä. Vedenväri on kellertävänruskeaa, ja sen näkösyvyys on 2,0 metriä.Vuonna 1972 laskettiin järvestä 23 vesikasvilajia. Lumpeita oli silloin runsaasti, mutta ulpukkaa oli vain vähän. Järvessä elää ahven, hauki, särki, sorva ja istutettuna karppi. Siinä esiintyy myös jokirapua.

## Vesistösuhteita
Aalupi järv kuuluu Võhandu jõen valuma-alueeseen, jossa lasku-uoma Alopi oja on Pühäjõen sivujoki. Aalupi järveentulee kolme metsäojaa, mutta sen valuma-alueen pinta-ala on vain parin kolmen neliökilometrin kokoinen. Aalopi oja alkaa järven länsipuolelta Härgorg nimisestä laaksosta ja se laskee Aalupi järveen. Saman niminen oja alkaa järven kaakkoisrannasta, mutta se laskee jo 250 metrin päässä Otitiikiin. Se on Aalopi ojaan padottu tekojärvi, joka on Aalopi ojan läpivirtausjärvi. Oja laskee Suurjärveen 1,7 kilometrin päässä. Ennen sitä käy oja vielä neljässä pikkulammessa, jotka nekin ovat patolampia. Suurjärvi on Pühäjõen läpivirtausjärvi. Pühäjõgi yhtyy Võhandu jõgeen Jõgiharassa.

Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet

## Aiheesta muualla
* Raudsepp, Erik: Alopi järv ja Otitiik (YouTube-video)
Luotaajat

**Luotaajat** (*Alticorpus*) on kirjoahventen (Cichlidae) heimoon kuuluva kalasuku. Siihen kuuluu viisi lajia, joita tavataan Afrikasta:

* *[[Alticorpus geoffreyi]]* Snoeks & Walapa, 2004
* *[[Alticorpus macrocleithrum]]* (Stauffer & McKaye, 1985) – Olkaluotaaja
* *[[Alticorpus mentale]]* Stauffer & McKaye, 1988 – Ruskoluotaaja

* *[[Alticorpus peterdaviesi]]* (Burgess & Axelrod, 1973)
* *[[Alticorpus profundicola]]* Stauffer & McKaye, 1988 – Syvänneluotaaja

## Lähteet
Mikrogeophagus

**Mikrogeophagus** on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Etelä-Amerikasta:

* *[[Mikrogeophagus altispinosus]]* (Haseman, 1911) – Rusokirjoahven
* *[[Mikrogeophagus ramirezi]]* (Myers & Harry, 1948) – Perhoskirjoahven

## Lähteet
Belonoperca

**Belonoperca** on meriahventen (Epinephelidae) heimoon kuuluva indopasifiselta merialueelta ja Tyyneltämereltä tavattava kalasuku, johon luetaan seuraavat kaksi lajia:
* *[[Belonoperca chabanaudi]]* Fowler & Bean, 1930 – nuolisaippuakala
* *[[Belonoperca pylei]]* Baldwin & Smith, 1998

## Lähteet
* Alempien taksonien suomenkieliset nimet:  
### Viitteet
Rokkala

**Rokkala** on Mikkelin 8. kaupunginosa, joka sijaitsee Mikkelin ydinkeskustasta (torilta) linnuntietä noin 1–3,5 kilometriä pohjoiseen. Kaupunginosaa rajaa lounaassa Emolanjoki (Rouhialanjoki, Rokkalanjoki) ja idässä Savon rata. 

## Lähteet
Plectropomus

**Plectropomus** on meriahventen (Epinephelidae) heimoon kuuluva indopasifiselta merialueelta ja Tyyneltämereltä tavattava kalasuku, johon luetaan seuraavat kahdeksan lajia:

**[[Plectropomus areolatus]]* (Rüppell, 1830) – valkosaumameriahven
**[[Plectropomus laevis]]* (Lacepède, 1801) – kiilameriahven
**[[Plectropomus leopardus]]* (Lacepède, 1802) – safiirimeriahven
**[[Plectropomus maculatus]]* (Bloch, 1790) – rautumeriahven
**[[Plectropomus marisrubri]]* Randall & Hoese, 1986
**[[Plectropomus oligacanthus]]* (Bleeker, 1855) – viirumeriahven
**[[Plectropomus pessuliferus]]* (Fowler, 1904) – vaeltajameriahven
**[[Plectropomus punctatus]]* (Quoy & Gaimard, 1824) – mahonkimeriahven

## Lähteet
* Lajien suomenkieliset nimet:  
### Viitteet
Politbyroo (podcast)

**Politbyroo** on itsenäistä tuotantoa oleva, kerran viikossa julkaistava politiikan ilmiöitä tarkasteleva podcast. Sen tuottavat Sini Korpinen, Matti Parpala ja Juha Töyrylä, ja sitä isännöidään Soundcloudissa.

Politbyroo on ilmestynyt  alkaen, ja sen kuuntelumäärät ovat kasvaneet noin 20 000 kuunteluun kuukaudessa.

Podcast on osallistunut ajankohtaiseen poliittiseen keskusteluun muun muassa tekemällä syksyllä 2018 kevään 2019 eduskuntavaaleihin liittyvän podcast-sarjan, jossa käytiin läpi jokaisen eduskuntapuolueen valmistautuminen vaaleihin. Erikoisjaksoissa puolueidensa tilaa ja eduskuntavaalikuntoa olivat arvioimassa muun muassa keskustan entinen puoluesihteeri Jouni Ovaska sekä vasemmistoliiton puheenjohtaja Li Andersson. Lisäksi keväällä 2019 sekä Petteri Orpo että Antti Rinne osallistuivat Politbyroon pääministeritentteihin.

## Lähteet

## Linkkejä
* Virallinen verkkosivusto
* Politbyroo Patreonissa
* Politbyroo Soundcloudissa
* Julkinen RSS-syöte
Ristiinan kirjasto

**Ristiinan kirjasto** tai **Ristiinan lähikirjasto** on Mikkelin Ristiinan kirkonkylällä toimiva yleinen kirjasto. Se on nykyään osa Mikkelin seutukirjastoa ja Lumme-kirjastoja. Lumme-kirjastokimpan aineistot ovat kirjastokimppaan osallistuvien kuntien asukkaiden lainattavissa.

Kirjaston yhteydessä sijaitsee julkisen hallinnon asiointipiste, jossa voi saada kaupungin omien palvelujen ohella monia Kelan, maistraatin, TE-toimiston ja verohallinnon palveluja.
 
## Lähteet

## Aiheesta muualla
* Mikkelin seutukirjasto - Aukioloajat ja yhteystiedot (mikkeli.fi)